4.3 การประกอบธุรกิจจอภาพคอมพิวเตอร์/จอภาพทีวี

4.3.1 ลักษณะของผลิตภัณฑ์

ผลิตภัณฑ์ ของบริษัทในปัจจุบันแบ่งได้เป็น 3 ประเภท คือ

1.  CRT Monitor คือ จอภาพคอมพิวเตอร์ที่ใช้หลอดภาพแบบแก้วเป็นหน่วยแสดงผล

2.  LCD Monitor หรือ Flat Panel Display คือ
    จอภาพคอมพิวเตอร์ที่ใช้หน่วยแสดงผลแบบแบน (Flat Panel) ทำมาจากผลึกแก้วเหลว
    (LCD : Liquid Crystal Display) จอภาพชนิดนี้จะมีขนาดเล็ก และ
    ใช้พลังงานน้อยกว่า CRT Monitor และ
    ปราศจากการแพร่กระจายของสนามแม่เหล็กไฟฟ้าที่เกิดจาก CRT ด้วย

3.  LCD Multimedia Displayหรือ LCD TV เป็นผลิตภัณฑ์ที่พัฒนามาจาก LCD Monitor
    เพื่อใช้ในการรองรับระบบ Multimedia ซึ่งสามารถรับสัญญาณ Input ได้หลายชนิด เช่น
    TV, DVD, VDO เป็นต้นได้โดยตรง

ผลิตภัณฑ์หลักของกลุ่มบริษัทฯ ในปัจจุบันมีดังนี้ 

-   จอภาพคอมพิวเตอร์สี CRT Monitor ชนิด Digital ตั้งแต่ขนาด 15 นิ้ว ถึง 21 นิ้ว

-   LCD Panel Display ตั้งแต่ขนาด 15 นิ้ว ถึง 29 นิ้ว

-   แผ่นวงจรไฟฟ้าสำเร็จรูป (Printed Circuit Board Assembly-PCBA)
    สำหรับจอภาพคอมพิวเตอร์ เพื่อใช้ภายในกลุ่มบริษัท อย่างไรก็ตามบริษัทฯ
    ได้หยุดการผลิตแผ่นวงจรไฟฟ้าสำเร็จรูปให้กับโรงงานในประเทศไต้หวันในช่วงไตรมาสที่สามของปี
    2542
    เนื่องจากมีการย้ายฐานการผลิตจอภาพคอมพิวเตอร์ทั้งหมดจากประเทศไต้หวันมาทำการผลิตในประเทศไทย

4.3.2 สิทธิประโยชน์/ข้อจำกัดในการประกอบธุรกิจ

ในปี 2538 บริษัทฯ ได้รับสิทธิบัตรจากคณะกรรมการส่งเสริมการลงทุน (BOI) สำหรับการผลิต
ผลิตภัณฑ์จอภาพคอมพิวเตอร์ แผงวงจรสำเร็จรูป, และ PC Display โดยมีสิทธิประโยชน์ดังนี้

1. บัตรส่งเสริมเลขที่ 1061/2538 (ให้ไว้ ณ วันที่ 19 มกราคม 2538)

1.1 ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ
ผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
(บริษัทฯ ใช้สิทธิจนถึงวันที่ 31 ธันวาคม 2545)

1.2 ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้อนุญาตให้อยู่ในราชอาณาจักร ตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร
(บริษัทฯ ใช้สิทธิจนถึงวันที่ 31 ธันวาคม 2545)

1.3 ตามมาตรา 27
ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

1.4 ตามมาตรา 28
ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติเฉพาะเครื่องจักรส่วนที่ยังไม่ได้นำเข้าหรือที่นำเข้าแล้วแต่ได้รับอนุญาตจากสำนักงานให้ใช้ธนาคารค้ำประกันหรือที่ได้ขอสงวนสิทธิการคืนอากรขาเข้าไว้กับกรมศุลกากรแล้ว
ทั้งนี้ ตั้งแต่วันที่ 23 ตุลาคม 2540 (บริษัทฯ ใช้สิทธิจนถึงวันที่ 31 ธันวาคม 2544)

1.5 ตามมาตรา 36 (1)
ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำมาจากต่างประเทศเพื่อใช้ในการผลิตเพื่อการส่งออกเป็นระยะเวลาเก้าปีนับแต่วันนำเข้าครั้งแรก
(บริษัทฯใช้สิทธิจนถึงวันที่ 8 พฤษภาคม 2547)

1.6 ตามมาตรา 36 (2)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาเก้าปี
นับแต่วันนำเข้าครั้งแรก (บริษัทฯ ใช้สิทธิจนถึงวันที่ 8 พฤษภาคม 2547)

1.7 ตามมาตรา 36 (4)
ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้
ที่เพิ่มขึ้นจากปีก่อนจากการส่งออกเป็นระยะเวลาสิบปี นับแต่วันที่มีรายได้จากการประกอบกิจการนั้น
ทั้งนี้ รายได้จากการส่งออกของปีนั้นๆ จะต้องไม่ต่ำกว่ารายได้จากการส่งออกของสามปีย้อนหลัง
ยกเว้นสองปีแรก

1.8 ตามมาตรา 37
ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ (บริษัทฯ
ใช้สิทธิจนถึงวันที่ 5 มิถุนายน 2548)

2. บัตรส่งเสริม เลขที่ 1071/2538 (ให้ไว้ ณ วันที่ 26 มกราคม 2538)

2.1 ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ ผู้ชำนาญการกับคู่สมรสและบุคคล
ซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
(บริษัทฯ ใช้สิทธิจนถึงวันที่ 31 ธันวาคม 2545)

2.2 ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร
(บริษัทฯ ใช้สิทธิจนถึงวันที่ 31 ธันวาคม 2545)

2.3 ตามมาตรา 27
ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

2.4 ตามมาตรา 29
ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
ศก 13/2533 เว้นแต่รายการเครื่องจักรที่อากรขาเข้าต่ำกว่าร้อยละสิบจะไม่ได้รับการลดหย่อน

2.5 ตามมาตรา 36 (1)
ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาสิบเอ็ดปี
นับแต่วันที่ 9 พฤษภาคม พ.ศ. 2536 จนถึงวันที่ 8 พฤษภาคม พ.ศ. 2547

2.6 ตามมาตรา 36 (2)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาสิบเอ็ดปี
นับแต่วันที่ 9 พฤษภาคม พ.ศ. 2536 จนถึงวันที่ 8 พฤษภาคม พ.ศ. 2547

2.7 ตามมาตรา 36 (4)
ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อน
จากการส่งออกเป็นระยะเวลาสิบปี นับแต่วันที่มีรายได้จากการประกอบกิจการนั้น ทั้งนี้
รายได้จากการส่งออกของปีนั้นๆ จะต้องไม่ต่ำกว่ารายได้จากการส่งออกเฉลี่ยสามปีย้อนหลัง
ยกเว้นสองปีแรก

2.8 ตามมาตรา 37
ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

บริษัทฯได้รับอนุญาตให้หยุดดำเนินการผลิต ตามที่ได้รับการส่งเสริมตามบัตรส่งเสริมเลขที่
1061/2538 และ 1071/2538 เป็นเวลา 2 ปี นับตั้งแต่วันที่ 1 ตุลาคม 2544 ถึงวันที่ 30
กันยายน 2546

บริษัทฯ ได้รับสิทธิบัตรจากคณะกรรมการส่งเสริมการลงทุน (BOI) สำหรับผลิตภัณฑ์
จอภาพแสดงผลชนิด LCD, LCD Monitor, LCD Multimedia Display, LCD TV, PCBA
ในวันที่ 5 มกราคม 2543 ทั้งสิ้น 1 ฉบับ คือ

3. บัตรส่งเสริมเลขที่ 1040/2543

1.  ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือ
    ผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    ให้คนต่างด้าวซึ่งเป็นช่างฝีมือหรือผู้ชำนาญการที่ได้อนุญาตให้อยู่ในราชอาณาจักร ตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ตามมาตรา 27
    ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

4.  ตามมาตรา 28 ให้ได้รับยกเว้นอากรขาเข้าสำหรับเครื่องจักร
    ตามที่คณะกรรมการพิจารณาอนุมัติ (บริษัทฯ ใช้สิทธิจนถึงวันที่ 19 มกราคม 2547)

5.  ตามมาตรา 31
    ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาห้าปี
    นับแต่วันที่เริ่มมีรายได้จากการประกอบกิจการนั้น

6.  ตามมาตรา 34
    ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

7.  ตามมาตรา 36 (1)
    ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาสี่ปีนับแต่วันนำเข้าครั้งแรก
    (บริษัทฯ ใช้สิทธิจนถึงวันที่ 19 มกราคม 2547)

8.  ตามมาตรา 36 (2)
    ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาสี่ปี
    นับแต่วันนำเข้าครั้งแรก (บริษัทฯ ใช้สิทธิจนถึงวันที่ 19 มกราคม 2547)

9.  ตามมาตรา 36 (4)
    ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
    นับแต่วันที่มีรายได้จากการประกอบกิจการนั้น
    (เฉพาะรายได้จากการส่งออกทางตรงและทางอ้อมกรณีที่มีการส่งออกผ่านผู้อื่น
    โดยไม่ได้นำไปผลิตต่อ) ทั้งนี้ รายได้จากการส่งออกของปีนั้นๆ
    จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก

10. ตามมาตรา 37
    ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

4.3.3 สิทธิอื่น ๆ

- ไม่มี -

  4.3.4. ข้อจำกัดในการประกอบธุรกิจ

- ไม่มี -

  4.4 กลยุทธ์การตลาด อุตสาหกรรม และ การแข่งขัน ในปี 2545

  สถานะทางอุตสาหกรรม

  จากสภาวะเศรษฐกิจโลกโดยรวมที่ตกต่ำลง
  ทำให้พฤติกรรมของผู้บริโภคที่มีต่อผลิตภัณฑ์เครื่องใช้ไฟฟ้าได้แปรเปลี่ยนไปอย่างเห็นได้ชัด
  การใช้จ่ายจะเป็นไปอย่างระมัดระวังและรอบคอบมากขึ้น
  จึงเป็นเหตุให้ความต้องการของตลาดจอภาพคอมพิวเตอร์ปรับตัวเคลื่อนไหวอย่างช้าๆเมื่อเทียบกับปีก่อน
  โดยเฉพาะอย่างยิ่ง
  ผลกระทบจากตลาดหลักในสหรัฐอเมริกาที่ไม่มีการเคลื่อนไหวและยังไม่มีแนวโน้มว่าจะดีขึ้น
  ตั้งแต่เกิดเหตุการณ์วันที่ 11 กันยายนเป็นต้นมา

  ผู้ผลิตส่วนใหญ่ จึงหันมาใช้มาตรการราคา เป็นเหตุจูงใจในการซื้อของผู้บริโภค
  ซึ่งผลจากมาตรการราคาดังกล่าวนี้ ทำให้เกิดการแข่งขันด้านราคาอย่างรุนแรง
  การตัดราคาสินค้าให้ลดลงยังผลให้เกิดการขาดทุน หรือโอกาสในการทำกำไรลดน้อยลง
  บริษัทส่วนใหญ่นี้เป็นบริษัทในกลุ่มอุตสาหกรรมเครื่องใช้ไฟฟ้า ซึ่งรวมไปถึงผู้ผลิต เครื่องเล่น
  DVD, เครื่องเล่น CD, กล้องดิจิตอล, จอภาพคอมพิวเตอร์, จอภาพ LCD, PDP พลาสมา
  และอื่นๆ

  กลยุทธ์ทางการตลาด

  เมื่อพิจารณาถึงโอกาสในการทำกำไรให้บริษัทฯ
  บริษัทฯจึงได้ปรับเปลี่ยนกลยุทธ์ในการผลิตจากการผลิตจอภาพที่ประกอบด้วยหลอดภาพ ไปเป็น
  LCD-TV ตั้งแต่ปี 2545 โดยใช้ประสบการณ์ในการออกแบบ จอภาพคอมพิวเตอร์
  ผสมผสานเข้ากับ เทคโนโลยีการผลิตโทรทัศน์, เทคโนโลยีการผลิตเครื่องเสียงจากนากามิชิ,
  การออกแบบอุตสาหะกรรมอันทันสมัย ตลอดจนการใช้ชิ้นส่วนอุปกรณ์พิเศษ
  เพื่อที่จะให้สินค้าของบริษัท แตกต่างไปจากสินค้าของคู่แข่งขันรายอื่น
  และเป็นที่ยอมรับของตลาดในอนาคต

  ตลอดปี 2545 บริษัทฯได้ทุ่มเททั้งเวลาและกำลังความสามารถในการดำเนินการวางแผน
  และทำการพัฒนาผลิตภัณฑ์ อันได้แก่ LCD-TV 15”, 17”, 22”, 29” และ 40”
  มาอย่างต่อเนื่อง จึงเป็นสาเหตุหลักของรายได้ที่ลดลงในปีที่ผ่านมา

  จอภาพแสดงผลชนิด LCD ซึ่งเป็นผลิตภัณฑ์ใหม่ของบริษัทนี้สามารถใช้งานได้ทั้งเป็น Personal
  Computer, DVD และ TV ในตัวเดียว โดยมีข้อได้เปรียบในหลายๆด้าน เช่น น้ำหนักเบา,
  ใช้พื้นที่น้อยในการจัดวาง, การออกแบบให้กระทัดรัด, กินไฟน้อย, แสดงภาพได้คมชัดกว่า,
  คุณภาพเสียงเป็นเลิศ, อายุการใช้งานนานกว่า(เปรียบเทียบกับพลาสมา).
  จากการที่เป็นสินค้าคุณภาพสูงที่มีลักษณะเด่นอย่างชัดเจนของสินค้าตัวใหม่นี้
  ทำให้บริษัทมีความเชื่อมั่นว่าจะสามารถขยายขอบเขตการแข่งขันไปได้ไกลขึ้น
  และที่สำคัญอีกประการหนึ่งคือกำไรต่อหน่วยของสินค้าใหม่นี้จะมากขึ้น

  สถิติความต้องการของตลาด LCD-TV

  ----------------------------------------- -----------------------------
  ปี                                         จำนวน(เครื่อง)

  ปี 2545                                    1.83 ล้าน

  ปี 2546                                    3.63 ล้าน

  ปี 2547                                    7.50 ล้าน

  ปี 2548                                    12.10 ล้าน

  ปี 2549                                    16.20 ล้าน
  ----------------------------------------- -----------------------------

  หมายเหตุ: สถิตินี้ได้จัดทำขึ้นในเดือนธันวาคม 2545
  โดยบริษัทวิจัยการตลาดแห่งหนึ่งในประเทศสหรัฐอเมริกา

  จากข้อมูลการตลาดดังกล่าวนี้ จะเห็นได้ว่าอัตราการเจริญเติบโตของ LCD-TV เพิ่มขึ้นในทุกๆปี
  จนสามารถเข้ามาแทนที่ CRT-TV ได้อย่างสิ้นเชิง
  อีกทั้งยังสามารถแข่งขันกับจอภาพแบบพลาสมา(PDP) ในเรื่องขนาดของจอภาพได้ด้วย
  จึงกล่าวได้ว่า บริษัทฯได้ดำเนินกลยุทธ์การผลิตมาอย่างถูกต้องและถูกทิศทางสำหรับอนาคต

  กลยุทธ์ทางธุรกิจและการขาย

  หัวข้อหลักที่บริษัทฯจะต้องตระหนักและพิจารณาดำเนินการอย่างรอบคอบในปี 2546 นี้
  และในปีต่อๆไปคือ

  พัฒนาการทางธุรกิจการผลิตจอภาพคอมพิวเตอร์ภายใต้เครื่องหมายการค้าของลูกค้า OEM
  (Original equipment
  manufacturing)และการดำเนินการผลิตของผลิตภัณฑ์ภายใต้เครื่องหมายการค้าและการจัดจำหน่ายของ
  Sunsui, Akai, and Nakamichi

  ปัจจัยที่สำคัญอีกอย่างหนึ่งของผู้บริโภคที่มีต่อการตัดสินใจซื้อสินค้า คือ เครื่องหมายการค้า
  จะเห็นได้ว่าผู้บริโภคส่วนใหญ่จะให้ความสำคัญกับเครื่องหมายการค้าที่เป็นที่นิยมและเป็นที่รู้จักดีของผลิตภัณฑ์นั้นๆ
  ดังนั้น
  จึงเป็นข้อได้เปรียบของบริษัทฯในการที่จะผลิตสินค้าที่อยู่ภายใต้เครื่องหมายการค้าและการจัดจำหน่ายของบริษัทร่วมในกลุ่มบริษัทซึ่งเป็นที่รู้จักกันดีในกลุ่มผู้บริโภค
  และในการนำผลิตภัณฑ์ของบริษัทเข้าสู่ตลาดในเชิงรุกได้เป็นอย่างดี

  โอกาสและอุปสรรคในอุตสาหกรรมผลิตจอภาพคอมพิวเตอร์

  กุญแจสำคัญสู่ความสำเร็จทางธุรกิจในอนาคตคือการพัฒนาผลิตภัณฑ์และการบริหารต้นทุนการผลิตอย่างมีประสิทธิภาพ
  ซึ่งบริษัทฯได้ตระหนักและถือปฏิบัติมาโดยตลอด แต่จากจำนวนผู้ผลิตที่เพิ่มขึ้นอย่างรวดเร็ว
  และความต้องการของตลาดที่ขึ้นอยู่กับสภาวะแวดล้อมทางเศรษฐกิจ
  ทำให้เกิดการแข่งขันในด้านราคาอย่างไม่มีทางหลีกเลี่ยง จากปัจจัยที่เป็นอุปสรรคดังกล่าวนี้
  คณะผู้บริหารของบริษัทฯจึงมุ่งเน้นความสนใจและควบคุมดูแลการดำเนินกิจการอย่างรอบคอบมากยิ่งขึ้น

  4.5 การจัดหาผลิตภัณฑ์

  4.5.1 ขั้นตอนการผลิต

  แผนภาพแสดงขั้นตอนการผลิตจอภาพคอมพิวเตอร์ของบริษัทและบริษัทร่วม โดยย่อมีดังนี้

  บริษัทฯ และบริษัทร่วมมีกระบวนการผลิตแอลซีดี ทีวี โดยย่อดังนี้

1.  จัดเตรียมงาน

    จัดเตรียมอุปกรณ์อิเล็คโทรนิค และอุปกรณ์ที่เกี่ยวข้องอื่นๆ ไว้เพื่อประกอบในสายการผลิต

2.  ประกอบชิ้นแผงวงจรไฟฟ้า

    ปัจจุบันมีอยู่ 3 ขั้นตอน คือ

    1.  AI (Auto Insertion)

  ทำการประกอบอุปกรณ์ขนาดเล็กถึงขนาดกลางจำพวก ตัวต้านทาน (Resistor) ตัวเก็บประจุ
  (Capacitor) ทรานซิสเตอร์ (Transistor) ลงบนแผงวงจรด้วยเครื่องจักรอัตโนมัติ (Auto
  Insert Machine)

2.  SMT (Surface Mount Technology)

  เป็นการประกอบอุปกรณ์ขนาดเล็กมากจำพวก SMD (Surface Mount Device)
  ลงบนพื้นผิวของแผงวงจรไฟฟ้า อุปกรณ์ SMD เหล่านี้ได้แก่ แผงวงจรรวม (Integrated
  Circuit–IC) ไดโอด (Diode) รวมถึง Resistor Capacitor ขนาดเล็กมากด้วย

3.  MI (Manual Insertion)

3.  การบัดกรีแผงวงจร

    บัดกรีชิ้นส่วนอิเล็คโทรนิคลงบนแผ่น PCB โดยผ่านเข้าเครื่องบัดกรีแบบอัตโนมัติ

4.  ตรวจสอบและปรับแต่งการบัดกรี

    เป็นการตรวจสอบและปรับแต่งการบัดกรีของเครื่องบัดกรีแบบอัตโนมัติโดยพนักงานที่ได้รับการฝึกฝนเป็นอย่างดี

5.  ทดสอบวงจร

    เพื่อตรวจจับข้อบกพร่องที่อาจเกิดขึ้นในขั้นตอนแรกของการผลิต โดยมีการใช้เครื่องมือ ICT
    (In Circuit Test)
    ทำหน้าที่ในการตรวจหาชิ้นส่วนประกอบที่ขาดหายไปหือชิ้นส่วนที่มีการปะกอบผิดพลาดหลังจากขั้นตอนการประกอบอุปกรณ์
    โดยบริษัทฯ
    มีวัตถุประสงค์หลักที่จะให้มีการปรับปรุงประสิทธิภาพของเครื่องทดสอบอย่างต่อเนื่อง
    เพื่อให้การทดสอบครอบคลุมทุกขั้นตอนของกระบวนการผลิตและเพื่อให้การทดสอบเป็นไปอย่างถูกต้อง
    อันเป็นการยกระดับของคุณภาพของผลิตภัณฑ์

6.  การประกอบแผงวงจรเข้ากับจอ LCD และโครงพลาสติก

    เป็นขั้นตอนของการประกอบแผงวงจรที่ประกอบเสร็จแล้ว เข้ากับจอ LCD และ
    โครงพลาสติกที่ฉีดขึ้นรูปไว้แล้ว บริษัทฯ
    สามารถฉีดพลาสติกขึ้นรูปได้เองทำให้การผลิตเป็นไปอย่างต่อเนื่อง
    และทำให้กำหนดการของกระบวนการผลิตมีความยืดหยุ่นมากขึ้น

    ขั้นตอนการประกอบชิ้นส่วนของผลิตภัณฑ์จะดำเนินงานโดยพนักงานเป็นส่วนใหญ่โดยอาศัยสายพานเป็นตัวส่งผ่านไปตามจุดต่างๆ
    ทั้งนี้เพื่อช่วยลดขั้นตอนในการขนส่งภายในโรงงานผลิต ในขั้นตอนต่าง ๆ
    ของการประกอบชิ้นส่วนนั้น
    คุณภาพชิ้นส่วนประกอบย่อยจะได้รับการตรวจเช็คก่อนการตรวจสอบคุณภาพผลิตภัณฑ์ขั้นตอนสุดท้ายเพื่อส่งมอบให้ลูกค้า

7.  ตรวจสอบการรับสัญญาณทีวีและคุณภาพของภาพและเสียง

    แอลซีดีทีวี (LCD TV) ได้ถูกออกเแบบเป็นระบบบดิจิตอล
    ทำให้ลดกระบวนการผลิตลงอย่างมาก ข้อมูลจำเพาะต่างๆ ได้ถูกบันทึกลงใน IC
    หน่วยความจำ เพื่อให้ได้คุณภาพที่ดีและต้นทุนที่ประหยัดขึ้น
    ในขั้นตอนนี้จะทำการตรวจสอบคุณภาพของการรับสัญญาณทีวีและคุณภาพของภาพและเสียงให้ได้ตามมาตรฐานของผลิตภัณฑ์ที่กำหนดไว้

8.  Aging Test

    เป็นการทดสอบวงจรไฟฟ้าในการทำงานภายใต้อุณหภูมิ 35+5
    องศาเซลเซียสต้องตรวจสอบเป็นประจำเพื่อทดสอบคุณภาพของอุปกรณ์ที่ใช้ และเป็นการ Warm
    Up จอแอลซีดี เพื่อปรับแต่งหลอดภาพที่ดีในขั้นต่อไป

9.  การปรับแต่งส่วนวงจรไฟฟ้า ความสมดุลของภาพ สี และความสว่าง

    เป็นขั้นตอนการปรับแรงดันที่ใช้ในวงจรไฟฟ้าให้ได้มาตรฐาน
    และเป็นการปรับแต่งความสมดุลของสี และความเข้มเพื่อให้ได้ตามมาตรฐานที่กำหนดไว้

10. การตรวจสอบ Power Saving

    เป็นการให้ความสำคัญกับสิ่งแวดล้อมด้านการประหยัดพลังงาน แอลซีดีทีวี
    ทุกเครื่องจะต้องผ่านตามมาตรฐานที่กำหนดไว้

11. ตรวจสอบความปลอดภัย

    เนื่องจากความปลอดภัยในผลิตภัณฑ์เป็นสิ่งที่สำคัญมากสำหรับผู้ใช้งาน บริษัทฯ
    จึงเน้นการตรวจสอบในทุก ๆ เครื่องที่ผลิต เพื่อให้ได้มาตรฐานสากล เช่น TUV, cUL, CE,
    Nemko

12. ตรวจสอบคุณภาพขั้นสุดท้าย

    เป็นขบวนการทาง QC (Quality Control)
    เพื่อตรวจสอบคุณภาพของผลิตภัณฑ์โดยรวมขั้นสุดท้ายของการผลิต

13. ตรวจสอบความปลอดภัย

    เนื่องจากความปลอดภัยในระบบไฟเป็นสิ่งสำคัญมากสำหรับผู้ใช้งาน บริษัทฯ
    จึงเน้นการตรวจสอบในทุกๆ จอภาพคอมพิวเตอร์ที่ผลิต เพื่อให้ได้มาตรฐานสากล ดังเช่น
    TUV/R

14. การตรวจสอบคุณภาพขั้นสุดท้าย

    เป็นขบวนการทาง QC (Quality Control)
    เพื่อตรวจสอบคุณภาพของผลิตภัณฑ์โดยรวมขั้นสุดท้ายของการผลิต

15. บรรจุกล่อง

    บรรจุกล่อง

  กำลังการผลิต

  ก) ผลิตภัณฑ์จอภาพคอมพิวเตอร์ / LCD-TV

[TABLE]

หมายเหตุ ปี 2542 โรงงานที่บางปะกงผลิตจอภาพคอมพิวเตอร์ CRT ขนาด 15, 17, 19, 21
นิ้ว

  ปี 2543 โรงงานที่บางปะกงผลิตจอภาพคอมพิวเตอร์ CRT ขนาด 15, 17, 19, 21 นิ้ว และ
  LCD ขนาด 15, 17, 18 นิ้ว

  ปี 2544 โรงงานที่บางปะกงผลิตจอภาพคอมพิวเตอร์ CRT ขนาด 15, 17, 19, 21 นิ้ว และ
  LCD ขนาด 15, 17, 18 นิ้ว

  ปี 2545 โรงงานที่บางปะดงผลิตจอภาพคอมพิวเตอร์ LCD และจอภาพ LCD TV ขนาด 15, 17
  นิ้ว

ปี 2543 โรงงานที่เกาซุงย้ายฐานการผลิตทั้งหมดมาที่ประเทศไทย

ปี 2544 บริษัทฯหยุดการผลิตจอภาพแบบ Shadow Mask

  ในช่วงปลายปี 2542 โรงงานที่เกาซุงได้ย้ายฐานการผลิตจอภาพคอมพิวเตอร์มายังประเทศไทย
  บริษัทฯ
  จึงจำเป็นต้องมีการปรับสภาพการผลิตบางส่วนเพื่อรองรับการผลิตจอภาพคอมพิวเตอร์ประเภท
  LCD ทำให้กำลังการผลิตเฉลี่ยต่อปีในปี 2543 มีจำนวนลดลงเมื่อเทียบกับปี 2542

  ในปี 2544 กำลังการผลิตลดลงอย่างมากเมื่อเทียบกับปี 2543
  เนื่องจากผู้บริหารของบริษัทฯมีนโยบายหยุดผลิต ผลิตภัณฑ์ Shadow Mask ที่ไม่ทำกำไรให้บริษัทฯ
  และเน้นการผลิตผลิตภัณฑ์ Trinitron
  ซึ่งมีกำไรขั้นต้นที่ดีกว่ากำลังการผลิตจึงเป็นกำลังการผลิตในส่วนของจอภาพ Trinitron
  เป็นหลัก และมีจอภาพแบบ LCD บางส่วน

  ในปี 2545 บริษัทฯ
  ได้ใช้เวลาในการทำวิจัยและพัฒนาเพื่อปรับเปลี่ยนผลิตภัณฑ์จากการผลิตจอภาพคอมพิวเตอร์
  Trinitron เป็นจอภาพคอมพิวเตอร์ แบบแอลซีดี และ แอลซีดีทีวี
  โดยเริ่มมีการผลิตตัวอย่างในช่วงครึ่งปีหลัง

  ข) ผลิตภัณฑ์วงจรไฟฟ้าสำเร็จรูป

[TABLE]

  ในอดีต บริษัทฯผลิตแผงวงจรไฟฟ้าสำเร็จรูปเพื่อจำหน่ายให้กับโรงงานเกาชุงในประเทศไต้หวัน
  แต่การผลิตเพื่อจำหน่ายได้ลดลงตั้งแต่ ปี 2542 จนไม่มีการผลิตเลยในปี2543 เป็นต้นมา
  ทั้งนี้เป็นเพราะการย้ายฐานการผลิตจอภาพคอมพิวเตอร์ทั้งหมดจากไต้หวันมายังประเทศไทย

  วัตถุดิบ

วัตถุดิบและส่วนประกอบที่สำคัญของจอภาพคอมพิวเตอร์มีดังนี้

  --------------------------------------- --------------------------------
  ส่วนประกอบ                               อัตราร้อยละของต้นทุนวัตถุดิบโดยประมาณ

                                          

  จอภาพ LCD                               67 ถึง 76 %

                                          

  เซมิคอนดัคเตอร์ (อุปกรณ์กึ่งตัวนำ)              8 ถึง 13 %

                                          

  ชิ้นส่วนอื่น ๆ                               11 ถึง 25 %

                                          
  --------------------------------------- --------------------------------

บริษัทฯ
และบริษัทร่วมมีการจัดซื้อวัตถุดิบแยกจากกันเพื่อเลือกสรรวัตถุดิบให้เหมาะสมกับแต่ละผลิตภัณฑ์ที่โรงงานแต่ละแห่งทำการผลิต
โดยที่บริษัทฯ
และบริษัทร่วมจะสั่งซื้อวัตถุดิบโดยตรงจากผู้ผลิตที่ได้รับการอนุมัติและตรวจสอบโดยแผนกวิจัยและพัฒนาและแผนก
VQE (Vendor Quality Engineer) ของบริษัทฯ
ซึ่งจะวิเคราะห์คุณภาพและราคาของวัตถุดิบจากผู้ผลิตรายต่างๆอย่างถี่ถ้วน โดยทั่วไปแล้วบริษัทฯ
และบริษัทร่วมจะจัดซื้อวัตถุดิบจากผู้ผลิตรายใหญ่ดังนี้

+-------------------------+-----------------------------+--------------+
| ชิ้นส่วนประกอบหลัก          | รายชื่อผู้ผลิตรายใหญ่             | ประเทศ       |
+-------------------------+-----------------------------+--------------+
| 1. จอภาพ LCD            | ซันโย                        | ญี่ปุ่น          |
|                         |                             |              |
|                         | เอวี                         | ไต้หวัน        |
|                         |                             |              |
|                         | ซัมซุง                        | เกาหลี        |
+-------------------------+-----------------------------+--------------+
| 2. เซมิคอนดัคเตอร์         |                             |              |
+-------------------------+-----------------------------+--------------+
| Integrated Circuit (IC) | เจนีซีส                       | สหรัฐอเมริกา   |
+-------------------------+-----------------------------+--------------+
|                         | ไมโครนาส                    | สหรัฐอเมริกา   |
+-------------------------+-----------------------------+--------------+
|                         | ฟิลลิปส์                       | ไทย, ไต้หวัน   |
+-------------------------+-----------------------------+--------------+
|                         | อนาลอก ดีไวส์                 | สหรัฐอเมริกา   |
+-------------------------+-----------------------------+--------------+
|                         | เนชั่นแนล เซมิคอนดัคเตอร์        | สิงคโปร์       |
+-------------------------+-----------------------------+--------------+
| Transistor              | ฟิลลิปส์                       | ไทย, ไต้หวัน   |
+-------------------------+-----------------------------+--------------+
|                         | ฮิตาชิ                        | ญี่ปุ่น          |
+-------------------------+-----------------------------+--------------+
|                         | โตชิบา                       | ญี่ปุ่น          |
+-------------------------+-----------------------------+--------------+
|                         | ซัมซุง                        | เกาหลี        |
+-------------------------+-----------------------------+--------------+
|                         | ซันโย                        | ญี่ปุ่น          |
+-------------------------+-----------------------------+--------------+
|                         |                             |              |
+-------------------------+-----------------------------+--------------+
| Diode                   | เจนเนอรัล อินสตรูเม้นท์          | ไต้หวัน        |
+-------------------------+-----------------------------+--------------+
|                         | พันจิต                        | ไต้หวัน        |
+-------------------------+-----------------------------+--------------+
|                         | ฮิตาชิ                        | ญี่ปุ่น          |
+-------------------------+-----------------------------+--------------+
|                         | รอห์ม                        | ญี่ปุ่น          |
+-------------------------+-----------------------------+--------------+
|                         |                             |              |
+-------------------------+-----------------------------+--------------+

ในบางกรณีลูกค้าอาจระบุรายชื่อผู้จำหน่ายวัตถุดิบที่ต้องการเพื่อกำหนดคุณภาพของสินค้าให้เป็นไปตามมาตรฐานที่ลูกค้าต้องการ
หรืออาจให้บริษัทฯ เสนอรายชื่อผู้จำหน่ายวัตถุดิบ (approved vendor lists)
เพื่อให้ลูกค้าอนุมัติรายชื่อในขั้นต้นก่อน

ถึงแม้ว่าบริษัทฯ และ บริษัทร่วมจะมีความสัมพันธ์ที่ดีกับผู้จำหน่ายชิ้นส่วนประกอบบางรายก็ตาม
แต่บริษัทฯ และบริษัทร่วมก็สามารถที่จะจัดซื้อจากผู้จำหน่ายรายอื่นได้โดยไม่มีปัญหาใด ๆ ทั้งนี้
บริษัทฯ
และบริษัทร่วมประสงค์จะจัดซื้อชิ้นส่วนประกอบจากผู้ผลิตภายในประเทศมากกว่าที่จะนำเข้ามาจากต่างประเทศตามที่ได้ระบุไว้ในโครงการ
Supplier Quality Engineering (SQE)
ทั้งนี้การตัดสินใจในการจัดซื้อชิ้นส่วนประกอบจะขึ้นอยู่กับราคาต้นทุน และคุณภาพที่ดีที่สุด
ตลอดจนประสิทธิภาพในการส่งมอบเป็นสำคัญ

วัตถุดิบและชิ้นส่วนประกอบทั้งหมดที่จำหน่ายให้แก่บริษัทฯ
และบริษัทร่วมจะต้องผ่านการตรวจสอบคุณภาพโดยเคร่งครัด
ทั้งนี้เพื่อเป็นการประกันคุณภาพของวัตถุดิบที่จำหน่าย บริษัทฯ
และบริษัทร่วมเห็นว่าการได้รับความเชื่อถือจากลูกค้าและการให้ลูกค้าเข้ามามีส่วนร่วมในการคัดเลือกผู้จำหน่ายวัตถุดิบและชิ้นส่วนประกอบของผลิตภัณฑ์เป็นสิ่งสำคัญอย่างยิ่ง
ดังนั้นตัวอย่างวัตถุดิบและชิ้นส่วนประกอบจะต้องได้รับการตรวจสอบจากทั้งบริษัทฯ
และบริษัทร่วมและลูกค้าของบริษัทฯ และบริษัทร่วมโดยเคร่งครัด

บริษัทฯ และบริษัทร่วมได้จัดให้มีการวางเป้าหมายระยะสั้นโดยเฉพาะ
เพื่อปรับปรุงระบบการจัดเก็บสินค้าคงเหลือ การผลิตจนถึงการส่งมอบสินค้า อัตราการจัดซื้อวัตถุดิบ
และการลดต้นทุนวัตถุดิบ รวมทั้งค่าใช้จ่ายในการนำเข้า ให้มีประสิทธิภาพอย่างต่อเนื่อง

สภาพปัญหาเกี่ยวกับวัตถุดิบ และการใช้วัสดุทดแทน

สภาพปัญหาของการจำหน่ายชิ้นส่วนประกอบดังเช่นหลอดภาพและเซมิคอนดัคเตอร์
ซึ่งเป็นชิ้นส่วนประกอบที่สำคัญสำหรับการผลิตจอภาพคอมพิวเตอร์
ส่วนใหญ่จะเกิดจากการที่ปริมาณการผลิตของผู้จำหน่ายวัตถุดิบมีจำนวนไม่เพียงพอกับความต้องการที่มีอยู่
บริษัทฯ
และบริษัทร่วมประสงค์ที่จะจัดซื้อชิ้นส่วนประกอบที่สำคัญในปริมาณที่เพียงพอต่อความต้องการจากแหล่งที่แน่นอน
ดังนั้นบริษัทฯ
และบริษัทร่วมจึงต้องอาศัยความสัมพันธ์ที่ดีซึ่งมีอยู่กับผู้จำหน่ายตลอดระยะเวลาที่ผ่านมาและมีระบบการวางแผนการผลิตและสั่งซื้อวัตถุดิบที่ทันสมัย
นอกจากนี้แผนกวิจัยและพัฒนาผลิตภัณฑ์จะพิจารณาเลือกสรรวัตถุดิบทดแทนที่มีคุณภาพทัดเทียมกับวัตถุดิบชนิดเดิมในราคาที่ใกล้เคียงกันในกรณีเกิดปัญหาการขาดแคลนวัตถุดิบ

ผลการเปลี่ยนแปลงของเทคโนโลยีต่อการใช้วัตถุดิบ

บริษัทร่วมมีฝ่ายวิจัยและพัฒนาซึ่งทำหน้าที่ดูแลและพัฒนาเทคโนโลยีของผลิตภัณฑ์ของกลุ่มบริษัท
รวมถึงดูแลการเปลี่ยนแปลงของเทคโนโลยีที่อาจก่อให้เกิดผลกระทบต่อการใช้วัตถุดิบในการผลิต
เพื่อรับประกันว่ากลุ่มบริษัทจะสามารถซื้อวัตถุดิบที่ตรงตามความต้องการและทันสมัยอยู่ตลอดเวลา

สัดส่วนการซื้อวัตถุดิบจากในประเทศและต่างประเทศในปี 2543 ถึง ปี 2545

+--------------------+--------+------+--------+------+--------+------+
|                    | ปี 2543 |      | ปี 2544 |      | ปี 2545 |      |
+--------------------+--------+------+--------+------+--------+------+
|                    | ล้านบาท | %    | ล้านบาท | %    | ล้านบาท | %    |
+--------------------+--------+------+--------+------+--------+------+
| ยอ                 | 9,912  | 88   | 3,437  | 88   | 56     | 82   |
| ดซื้อวัตถุดิบของโรงงานบ |        |      |        |      |        |      |
| างปะกงจากต่างประเทศ |        |      |        |      |        |      |
+--------------------+--------+------+--------+------+--------+------+
| ยอดซื้อว             | -      | -    | -      | -    | -      | -    |
| ัตถุดิบของโรงงานเกาชุง |        |      |        |      |        |      |
|                    |        |      |        |      |        |      |
| จากต่างประเทศ       |        |      |        |      |        |      |
+--------------------+--------+------+--------+------+--------+------+
| รว                 | 9,912  | 88   | 3,437  | 88   | 56     | 82   |
| มยอดซื้อจากต่างประเทศ |        |      |        |      |        |      |
+--------------------+--------+------+--------+------+--------+------+
| ย                  | 1,378  | 12   | 486    | 12   | 12     | 18   |
| อดซื้อวัตถุดิบของโรงงาน |        |      |        |      |        |      |
|                    |        |      |        |      |        |      |
| บางปะกงจากในประเทศ |        |      |        |      |        |      |
+--------------------+--------+------+--------+------+--------+------+
| รวมยอดซื้อทั้งหมด      | 11,290 | 100  | 3,923  | 100  | 68     | 100  |
+--------------------+--------+------+--------+------+--------+------+

4.5.4 ผลกระทบกับสิ่งแวดล้อม

ในขั้นตอนของกระบวนการผลิตโดยปกติจะเกิดของเสียต่างๆ และวัสดุที่เหลือใช้
ซึ่งอาจมีอันตรายต่อสิ่งแวดล้อม
บริษัทฯได้ตระหนักถึงผลกระทบดังกล่าวและได้ดำเนินการตามมาตรฐานที่กำหนดโดยกระทรวงสาธารณสุข
และกระทรวงแรงงานและ สวัสดิการสังคม ดังนี้

1.  จัดให้มีระบบบำบัดอากาศเสีย หรืออุปกรณ์กำจัด ลด หรือ ขจัดมลพิษก่อนปล่อยสู่อากาศ

2.  จัดให้มีระบบดูดระบายอากาศ (Ventilation System) โดยใช้แผ่น filter กรองอากาศ

3.  ติดตามการเปลี่ยนแปลงคุณภาพน้ำในแหล่งน้ำ ผิวดิน ตามที่กฎหมายกำหนด

4.  ติดตามการเปลี่ยนแปลงคุณภาพของมาตรฐานคุณภาพอากาศตามที่กฎหมายกำหนด

5.  จัดให้คุณภาพอากาศภายในโรงงาน คุณภาพอากาศที่ปล่อยออกทางปล่องนอกโรงงาน
    คุณภาพอากาศรอบ ๆ โรงงานน้ำทิ้ง เสียง อุณหภูมิ
    และแสงสว่างให้เป็นไปตามค่ามาตรฐานสิ่งแวดล้อมที่กำหนดโดยกระทรวงแรงงาน
    กระทรวงอุตสาหกรรมกระทรวงวิทยาศาสตร์ และกระทรวงสาธารณสุข

    นอกจากนี้ บริษัทฯ ยังได้รับเครื่องหมายมาตรฐานอุตสาหกรรม ISO 14001 จากหน่วยงาน
    AJA EQS ซึ่งเป็นการรับประกันคุณภาพการกำจัดของเสีย (Waste Management)
    ที่ดีกว่าหลักเกณฑ์ที่กำหนดโดยกฎหมายต่างๆ และเพื่อบรรลุถึงมาตรฐาน ISO 14001
    บริษัทได้ดำเนินการดังนี้

1.  ขั้นตอนการปฏิบัติ (Procedures)

    บริษัทฯ ได้จัดระบบการจัดการของเสียต่างๆ ที่เกิดจากขบวนการผลิต หรือกิจกรรมต่างๆ
    ของบริษัทฯ โดยแยกประเภทของเสียดังนี้ คือ

1.  ของเสียที่เป็นอันตราย (Hazardous Waste) ประกอบไปด้วย

-   ของเสียที่เป็นของแข็ง (Solid Hazardous Waste) เช่น กากตะกั่ว (Doss),
    ขาอุปกรณ์ชิ้นงาน, Paint Sludge, Battery, Lead Contamination Filter,
    ผ้าหรือวัสดุดูดซับสารเคมี, ปี๊บน้ำมัน, ถังน้ำมันเปล่า, หลอดไฟ, กระป๋องสี

-   ของเสียที่เป็นของเหลว (Liquid Hazardous Waste) เช่น Flux Waste, Solder
    Thinner Waste, Hydraulic Oil หรือ Waste Oil

-   ของเสียที่เกิดจากห้องพยาบาล (Medical/Chemical From Clinic) เช่น เข็มฉีดยา
    ผ้าก๊อต สำลี/ผ้าเช็ดแผล

    1.  ของเสียที่ไม่เป็นอันตราย (Non-Hazardous Waste) ประกอบไปด้วย

-   ของเสียที่เป็นของแข็ง (Solid Non-Hazardous Waste) มี 2 ประเภท คือ

1.  ของเสียที่เป็นของแข็งที่มีมูลค่า (Value Solid Non-Hazardous Waste) เช่น Wooden
    Pallet, Carton Box, Plastic Bag, Styrofoam

    1.  ของเสียที่เป็นของแข็งที่ไม่มีมูลค่า (Non Value Solid Non-Hazardous Waste)
        เช่น ขยะต่าง ๆ Pattet ที่แตกหักหรือไม่ใช้แล้ว ขยะทั่ว ๆ ไป

-   ของเสียที่เป็นของเหลว (Liquid Non-Hazardous Waste) มีดังนี้ คือ

1.  ของเสียที่เกิดจากโรงอาหาร (Canteen Waste) เช่น เศษอาหารต่างๆ
    ต้องใส่ภาชนะที่จัดเตรียมไว้ เพื่อเป็นอาหารสัตว์

    1.  ของเสียที่เกิดจากห้องน้ำ ห้องซักล้างต่างๆ (Toilet & Washroom Waste)

  3. น้ำเสียจากกากสี น้ำเสียจากท่อน้ำทิ้ง/น้ำจาก Cooling Tower

2.  บริษัทฯ ได้แยกประเภทขยะตามที่กำหนดไว้ดังนี้ คือ

(1) ขยะแห้ง

(2) ขยะเปียก

(3) โลหะ แก้ว

(4) ขยะอันตราย

3.  บริษัทฯ ได้ดำเนินตามขั้นตอนในการจัดการเกี่ยวกับของเสียต่างๆ ดังนี้ คือ

-   ของเสียที่มีมูลค่า เช่น ปี๊บน้ำมัน หรือถังน้ำมัน กากตะกั่ว (Doss) ขาอุปกรณ์ชิ้นงาน
    น้ำมันเครื่อง Pallet กล่องกระดาษ กระดาษ ฯลฯ จะทำการแยกประเภท
    และรวบรวมขายให้กับ Sub-Contractor ที่ผ่านการอนุมัติแล้ว เพื่อ Reuse/Recycle

-   ของเสียที่ไม่มีมูลค่า เช่น ขยะต่าง ๆ เป็นต้น จะทำการแยกประเภทและรวบรวมส่งให้กับ
    Sub-Contractor เพื่อนำไปทำลาย (Sub-Contractor ที่ผ่านการอนุมัติแล้ว)

-   ของเสียที่ไม่มีมูลค่าและเป็นอันตรายต่อสิ่งแวดล้อม เช่น กากสี ผ้าซับน้ำยา กระป๋องสี ฯลฯ
    จะทำการแยกและรวบรวมส่งให้กับ Sub-Contractor เพื่อนำไปทำลาย(Sub-Contractor
    ที่ผ่านการอนุมัติแล้ว)

4.  โรงขยะจะมีการแบ่งห้องและชี้บ่งประเภทของขยะที่จะต้องจัดเก็บและมีหลังคา
    เพื่อป้องกันลมพัดซึ่งจะทำให้ขยะปลิวหรือฝนตกอาจทำให้ขยะต่างๆ
    รั่วหรือไหลไปกับน้ำหรือไหลลงสู่พื้นดินได้

5.  บันทึกเกี่ยวกับจำนวนของเสียต่าง ๆ จะเก็บไว้อย่างน้อย 2 ปี

6.  บริษัทฯ ได้กำหนดเกณฑ์และแนวทางการประเมินและคัดเลือกคุณสมบัติของผู้รับเหมา
    (Sub-Contractor) ที่รับผิดชอบที่เกี่ยวข้อง เพื่อให้มั่นใจว่า ผู้รับเหมา
    (Sub-Contractor) ที่เกี่ยวข้องนั้น มีการดำเนินการ การจัดการต่าง ๆ
    ที่เกี่ยวข้องกับสิ่งแวดล้อมได้อย่างเหมาะสมและมีประสิทธิภาพ

    จากการตรวจสอบของหน่วยงานจากภาครัฐ ทั้งในอดีต และ ปัจจุบัน
    บริษัทฯสามารถปฏิบัติตามข้อกำหนดต่างๆเกี่ยวกับสิ่งแวดล้อมได้เป็นอย่างดี